LilyPond: manual d'utilització del programa: 5.1 Suggeriments de tipus general

## 5.1 Suggeriments de tipus general

Us presentem alguns suggeriments que us poden servir d’ajuda per evitar o corregir problemes:

- Incloeu els números de `\version` a tots els fitxers. Adoneu-vos que totes les plantilles contenen informació sobre la versió (`\version`). Us recomanem molt que sempre incloeu la versió, tot i que els vostre fitxer pugui ser molt petit. Des de l’experiència personal us podem dir que força frustrant intentar recordar el número de versió del LilyPond que estàveu fent servir fa uns anys. `convert-ly` requereix que declareu quina versió del LilyPond fèieu servir.
- Incloeu comprovacions: Comprovació de compàs i de número de compàs, Comprovació d'octava. Si incloeu comprovacions de tant en tant, en cas que cometeu un error podreu localitzar-lo molt més ràpidament. Amb quina freqüència és ‘de tant en tant’? Depèn de la complexitat de la música. Per a una música molt senzilla, potser tan sols una o dues vegades. Per a una música molt complexa, potser a cada compàs.
- Un compàs per cada línia de text. Si hi ha quelcom molt complicat, ja sigui a la pròpia música o a la sortida que desitgeu produir, sovint convé escriure un sol compàs per a cada línia. L’estalvi en espai de pantalla que s’obté acumulant nou compassos per línia no paga la pena si després heu de ‘depurar’ els fitxers.
- Comenteu els fitxers. Utilitzeu o bé números de compàs (de tant en tant), o referències a temes musicals (‘segon tema dels violins,’ ‘quarta variació,’ etc.). Potser que no us calguin comentaris quan introduïu una peça per primer cop, però si voleu tornar a ella o modificar quelcom al cap de dos o tres anys, i també si li passeu la font a un amic, serà tot un desafiament determinar les seves intencions o de quina menara estava estructurat el fitxer si no li heu afegit els comentaris.
- Apliqueu marges a les claus. Molts problemes estan casat per una falta d’equilibri en el nombre de `{` i `}`.
- Escriviu les duracions explícitament al començament de les seccions i identificadors. Si especifiqueu `c4 d e` al principi d’una frase (en lloc de sols `c d e`) us podeu estalviar problemes si reelaboreu la música més tard.
- Separeu els ajustaments de les definicions musicals. Consulteu Estalvi de tecleig mitjançant variables i funcions i Fulls d'estil

#### LilyPond — Utilització v2.22.2 (branca estable).