Referència de la notació del GNU LilyPond: 2.10.3 Música clàssica de Turquia

### 2.10.3 Música clàssica de Turquia

Aquesta secció destaca els problemes de rellevància per a la notació de la música clàssica de Turquia.

#### Referències per a música clàssica de Turquia

La música clàssica de Turquia es va desenvolupar a l’Imperi Otomà durant un període aproximadament contemporani amb la música clàssica d’Europa, i s’ha perllongat fins els segles XX i XXI com un tradició viva i característica amb les seves pròpies formes composicionals, teories i estils d’interpretació. Entre les seves característiques més sobresortints està l’ús d’intervals microtonals basats en ‘comes’ de 1/9 de to, a partir dels quals es construeixen les formes melòdiques conegudes com makam (en plural makamlar).

Certs assumptes de rellevància respecte a la música clàssica de Turquia es tracten a altres parts:

- Els noms especials de les notes i les alteracions es presenten a Notació comuna per a músiques no occidentals.

#### Noms de les notes en turc

Les notes a la música clàssica de Turquia tenen tradicionalment noms únics, i la base de les altures sobre divisions de 1/9 de to signifiquen que els makamlar utilitzen un conjunt d’intervals completament diferent de les escales i modes occidentals: koma (1/9 de to), eksik bakiye (3/9), bakiye (4/9), kücük mücenneb (5/9), büyük mücenneb (8/9), tanîni (un to) i artık ikili (12/9 o 13/9 de to).

Des del punt de vista de la notació moderna, és convenient utilitzar les notes occidentals (do, re, mi, … o c, d, e, …) amb alteracions especials que pugen o baixen les notes en intervals de 1/9, 4/9, 5/9 i 8/9 de to. Aquestes alteracions estan definides al fitxer ‘`makam.ly`’.

La taula següent relaciona:

- el nom d’aquestes alteracions accidentals especials,
- el sufix de l’alteració que s’ha d’escriure a darrere de les notes, i
- la seva alteració en altura expressada com una fracció d’un to.

> Nom de l’alteració | sufix | alteració d’altura
> --- | --- | ---
> büyük mücenneb (sostingut) | -bm | +8/9
> kücük mücenneb (sostingut) | -k | +5/9
> bakiye (sostingut) | -b | +4/9
> koma (sostingut) | -c | +1/9
> koma (bemoll) | -fc | -1/9
> bakiye (bemoll) | -fb | -4/9
> kücük mücenneb (bemoll) | -fk | -5/9
> büyük mücenneb (bemoll) | -fbm | -8/9

Per veure una explicació més general sobre la notació musical no occidental, consulteu Notació comuna per a músiques no occidentals.

#### Vegeu també

Glossari musical: makam, makamlar.

Referència de la notació: Notació comuna per a músiques no occidentals.

#### LilyPond — Referència de la notació v2.22.2 (branca estable).