LilyPond Tankönyv: 3.1.4 A gerendák és ívek átfedhetik egymást

### 3.1.4 A gerendák és ívek átfedhetik egymást

Már sok zárójelfajtával találkoztunk a LilyPond fájlok írása közben. Ezekre különböző szabályok vonatkoznak, amelyeket érdemes tisztázni. Ismételjük át ezeket a típusokat.

Zárójelfajta | Szerep
--- | ---
`{ .. }` | Egymás után megszólaló hangokat tartalmaz
`< .. >` | Egy akkord hangjait tartalmazza
`<< .. >>` | Egyszerre megszólaló zenei kifejezéseket tartalmaz
`( .. )` | Egy ív kezdetét és végét jelöli
`\( .. \)` | Egy frazeálóív kezdetét és végét jelöli
`[ .. ]` | Egy kézi gerenda kezdetét és végét jelöli

A LilyPond világán kívül a különböző fajtájú zárójeleket megfelelően egymásba kell ágyazni, pl. így: `<< [ { ( .. ) } ] >>`. Tehát a záró zárójeleknek pontosan fordított sorrendben kell állniuk, mint a nyitó zárójeleknek. A fenti táblázatban szereplő első három típusnál (a blokkoknál) ezt a LilyPond is megköveteli. A többi parancsnál ez nem követelmény. Valójában ezekre nem is úgy érdemes gondolni, mint a zárójelekre, hanem olyan jelzésekre, amelyek zenei elemek kezdetét és végét jelölik.

Tehát például egy frazeálóív kezdődhet egy kézzel megadott gerenda előtt, és befejeződhet a gerenda vége előtt – lehet, hogy nem a legzeneibb megoldás, de lehetséges:

>      { g8\( a b[ c b\) a] }

Általánosságban az ívek, frazeálóívek, kötőívek és gerendák átnyúlhatnak a triolák és előkék határain. A következő példában az 1. sorban egy gerenda, a 2. sorban egy kötőív nyúl bele egy triolába, a 3. és 4. sorban pedig mindezek mellett még egy kötőív is található két triola között, valamint egy frazeálóív, amely túlnyúlik a triolán.

>     {
>       r16[ g16 \tuplet 3/2 {r16 e'8] }
>       g16( a \tuplet 3/2 {b d) e' }
>       g8[( a \tuplet 3/2 {b d') e'~]}
>       \tuplet 5/4 {e'32\( a b d' e'} a'4.\)
>     }

#### LilyPond — Tankönyv v2.22.2 (stable-branch).