LilyPond: notació musical per a tots: Exemples

## Exemples

El LilyPond és una eina potent i flexible per a tasques de gravat musical de tot tipus. Exploreu lliurement la nostra galeria d’exemples i inspireu-vos!

#### Música Clàssica

Aquesta peça d’òrgan del J.S. Bach és un projecte força típic de gravat amb el LilyPond.

(cliqueu per veure una imatge més gran)

#### Notació complexa

Aquest exemple procedent de les Goyescas de l’Enric Granados mostra algunes de les possibilitat més avançades de la composició tipogràfica, com ara les barres en angle, vírgules de pentagrama creuat i línies de seguiment de veus.

(cliqueu per veure una imatge més gran)

#### Música antiga

El LilyPond també contempla diferents tipus de notació antiga, com ara aquest passatge de cant gregorià.

(cliqueu per veure una imatge més gran)

#### Música moderna

Els compositors contemporanis troben que el LilyPond és adequat per a la impressió de notació inusual. Heus aquí un extracte de l’obra Čáry, del Trevor Bača, per a flauta baixa sola.

(cliqueu per veure una imatge més gran)

#### Creació flexible i eficient de material d’interpretació

Es poden crear diferents materials de lectura a partir del mateix codi font. Heus aquí un extracte de la realització del Nicolas Sceaux de Giulio Cesare del Haendel, en partitura completa, reducció per a piano y veu, i una particel·la de violí.

(cliqueu per veure una imatge més gran)

(cliqueu per veure una imatge més gran)

(cliqueu per veure una imatge més gran)

#### Tabulatura

El LilyPond contempla la notació de xifra per a guitarra, que es pot personalitzar per adaptar-la a qualsevol instrument que llegeixi de tabulatura. La pauta de tabulatura es genera automàticament a partir de les notes que s’escriuen al pentagrama normal.

(cliqueu per veure una imatge més gran)

#### Gràfics de Schenker

La sortida estàndard es pot modificar de forma molt profunda. Heus aquí una impressionant anàlisi schenkeriana creada pel Kris Schaffer, per a un article a la revista Linux Journal. S’han afegit alguns colors per millorar la visibilitat.

(cliqueu per veure una imatge més gran)

### Sortida personalitzada

Un petit fragment de la Klavierstück II de Stockhausen, per demostrar la capacitat del LilyPond d’oferir una sortida personalitzada.

(cliqueu per veure una imatge més gran)

#### Música vocal

El LilyPond és excel·lent per a tot tipus de música vocal, des d’himnes de música sacra fins a òperes. A continuació presentem un motet medieval amb uns requisits lleugerament inusuals. La veu de tenor està escrita en un compàs diferent a les altres però s’ha d’alinear com si estigués al mateix compàs. El LilyPond tracta aquesta situació amb molta elegància. Observeu també els incípit amb les claus a l’estil de l’edició vaticana, les vírgules barrades que indiquen notes repetides, i els parèntesis de lligadura per sobre de certs grups de notes.

(cliqueu per veure una imatge més gran)

#### Aplicacions per a l’educació

El LilyPond està molt indicat també per a aplicacions educatives. Heus aquí un exemple d’un senzill exercici de contrapunt.

(cliqueu per veure una imatge més gran)

#### Música pop

És senzill crear fulls guia d’acords en xifrat americà per a música pop amb melodia, lletra, noms d’acords i diagrames de posicions d’acord. En aquest exemple veiem alguns dels diagrames de posicions predefinides, però es poden personalitzar profundament per complir amb gairebé qualsevol situació.

(cliqueu per veure una imatge més gran)

#### Projectes grans

El LilyPond és excel·lent per a projectes grans com ara òperes o també obres per a orquestra simfònica. A més a més, l’entrada basada en text proporciona una major accessibilitat (aquest exemple ha estat aportat per Hu Haipeng, un compositor cec).

(cliqueu per veure una imatge més gran)

### Ara què?

Encara no us convenç el LilyPond? El LilyPond és programari lliure, us concedeix, com a usuari, la Llibertat. Si ja voleu provar el LilyPond, llegiu primer el que tenim a dir-vos sobre la Entrada de text.

### Validation