LilyPond Tankönyv: 1.4.3 A dokumentáció áttekintése

### 1.4.3 A dokumentáció áttekintése

A LilyPondhoz nagyon sok dokumentáció áll rendelkezésre. Az új felhasználóknak emiatt gyakran nem világos, hogy mely részeket kell elolvasniuk, és olykor alapvető fontosságú részeket hagynak ki.

Figyelem: A dokumentáció fontos részeit erősen ajánlott elolvasni, különben a későbbi részek megértése jóval nehezebb lesz.

- Legelőször is: a tankönyvből az Első lecke, majd az Elemi kottaírás fejezeteket kell elolvasni. Amennyiben egy zenei fogalom jelentése nem világos, a Zenei fogalomtárban lehet megkeresni.
- Egy teljes darab írása előtt: a tankönyv Alapfogalmak c. fejezetét javasolt elolvasni. Ezután a Kottaírás kézikönyvében lehet az előforduló kottaelemek beviteli módját megnézni.
- Az alapértelmezett kimenet megváltoztatása előtt: A kimenet finomhangolása olvasandó el.
- Egy nagy mű bevitele előtt: a program használatának kézikönyvéből a Tanácsok LilyPond bemeneti fájlok írásához c. fejezetet érdemes elolvasni.

#### LilyPond — Tankönyv v2.22.2 (stable-branch).