LilyPond – kottaszedés mindenkinek: Példák

## Példák

A LilyPond egy hatékony és rugalmas eszköz, mely mindenféle kottaszedési feladatra alkalmas. Gyönyörködj az alábbi példákban, és meríts ihletet belőlük!

#### Klasszikus zene

J. S. Bach eme orgonaműve egyszerű szedési feladatot jelent.

(Kattints a képre a nagyításhoz)

#### Komplex lejegyzés

Enrique Granados Goyescas c. művének részlete bemutat pár bonyolultabb kottaelemet, mint például a kottasorok közötti szárak vagy a szólamok más kottasorba ugrását jelző vonalak.

(Kattints a képre a nagyításhoz)

#### Régizene

A LilyPond a menzurális és a kvadrátnotációt is támogatja, amint azt az alábbi gregorián antifóna-részlet is mutatja.

(Kattints a képre a nagyításhoz)

#### Modern zene

A kortárs szerzők szokatlan lejegyzési igényeit a LilyPond teljes mértékben kielégíti. Íme egy részlet Trevor Bača Cáry c. művéből basszusfuvolára.

(Kattints a képre a nagyításhoz)

#### Szólamkották egyszerű és gyors létrehozása

Egyazon forrásból automatikusan különböző célú próbaanyagok hozhatók létre. Händel Giulio Cesare c. operájának partitúráját, zongorakivonatát és hegedűszólamát láthatjuk Nicolas Sceaux szedésében.

(Kattints a képre a nagyításhoz)

(Kattints a képre a nagyításhoz)

(Kattints a képre a nagyításhoz)

#### Tabulatúra

A LilyPond tabulatúra szedésére is képes, és testreszabható bármilyen hangszerre, amely tabulatúrából olvas. A hangok bevitele ugyanúgy történik, mint a rendes ötvonalas vonalrendszerben, a LilyPond automatikusan tabulatúraként jegyzi le őket.

(Kattints a képre a nagyításhoz)

#### Schenker-diagramok

Az alapbeállítású kimenet nagy mértékben módosítható. Példánkban egy figyelemreméltó Schenker-féle analízis eredményét láthatjuk.

(Kattints a képre a nagyításhoz)

#### Vokális zene

A LilyPond kiválóan alkalmas mindenféle vokális zene szedésére, az egyházi énekektől az operákig. Itt egy középkori motetta látható némileg szokatlan követelményekkel: a tenor szólam más metrumban van, mint a többi, de lüktetésének alapegysége ugyanakkora. A LilyPond ezt teljesen elegánsan kezeli. Az incipiteket is érdemes megfigyelni a régi stílusú kulcsokkal, a plicát jelző áthúzott szárat, valamint a ligatúrákat.

(Kattints a képre a nagyításhoz)

#### Oktatási anyagok

A LilyPond tökéletesen megfelel oktatási célokra is. Bemutatunk egy egyszerű ellenpont-kidolgozási feladatot.

(Kattints a képre a nagyításhoz)

#### Popszámok

Könnyűzenei számok is egyszerűen lekottázhatóak dallamal, dalszöveggel, akkordnevekkel és -ábrákkal. Az alábbi példa az alapbeállítású akkordábrákat mutatja, de ezek is tetszőlegesen testreszabhatóak.

(Kattints a képre a nagyításhoz)

#### Nagy projektek

A LilyPond kitűnően használható nagy művek, például operák vagy nagyzenekari művek szedésére. Ráadásul a szöveges beviteli mód akadálymentességet biztosít – a következő példa Hu Haipengtől, egy vak zeneszerzőtől származik.

(Kattints a képre a nagyításhoz)

### Hogyan tovább?

Még mindig nem vagy meggyőzve? A LilyPond szabad szoftver, mely szabadságot ad. Ha úgy döntöttél, hogy használni szeretnéd a LilyPondot, először olvasd el a tudnivalókat a szöveges bevitelről.

### Validation